ПОКАНА

за участие в процедура за подбор на педагогически кадри от ЕГ „Пловдив“

за участие в обучителни курсове по проект

**«Уменията на 21 век за устойчиво училищно развитие»**

по програма Еразъм+, Ключова дейност 122, договор No 2023-1-BG01-KA122-SCH-000132179

Уважаеми колеги,

Във връзка с горепосочения проект Ви каним да кандидатствате за 30 бр. мобилности, разпределени в следните 5 направления:

1. Обучение за учители по английски език
2. Обучение за учители по немски език
3. Обучение за учители по STEM (науки, технологии и математика) и др. предмети, преподавани на чужд език)
4. Обучение за разработване, управление и отчитане на международни проекти за ръководни кадри, координатори, членове на комисии по квалификация и международни проекти и др. учители
5. Надграждащо езиково обучение по английски език за учители с базово ниво А1-А2 за целите на работа по европейски проекти като etwinning и др.

Минималното езиково ниво (английски и/или немски), необходимо за участие в международните мобилности, е **А2** според Европейската езикова рамка. За обученията за учители по езици минималното ниво е **С1**.

Всички направления изискват минимум **средно** ниво на **дигитални компетентности**.

Всички курсове са планирани за периода **юли-септември 2024г**. Информация за конкретни дати и локации ще бъде предоставена след приключване на селекционната процедура и уточняване на подробностите с обучителните организации.

При разглеждане на документите комисията за подбор е длъжна да спазва принципите на ЕС за разнородност на участниците (пол, предметни колегии, възраст и др.), които са залегнали в одобреното проектно предложение, както и да се постарае да бъдат включени колеги, които не са участвали в подобни обучения, ако отговарят на условията за кандидатстване и са предоставили необходимите документи.

Необходими документи за кандидатстване:

**Заявление до директора** *(по образец),*съдържащо:

- **съгласие** за участие в обучителен курс в горепосочения период

- максимум **2 обучителни направления**, подредени по приоритет

- **декларация** за езиково ниво

- **мотивация** за участие

- **план** за разпространение на резултатите от обучението

Комисията за работа по международни проекти на ЕГ „Пловдив“ в състав Н. Радев (председател), А. Тончева, Г. Димитрова, М. Стоилова, М. Добчева ще изготви списък с одобрени кандидати и резерви в срок до 23.10.2023г.

Кандидатстването ще се извършва **само** по електронен път на следния електронен адрес:

**eg.plovdiv.projects@gmail.com**.

Моля, изпращайте Вашите кандидатури на посочения имейл в срок до **02.10.2023г.**

гр. Пловдив Директор:

25.09.2023г. Н. Радев